
чи Muͤhe / Fleiß / vnd Schweiß 
Kriegt man denn Ehren» Preiß. 
; : Auff 


Deß Edlen / Ehrenveſten / vnd 
Hochgelehrten 


Herrn Sottfried Phiellſches 


auff Prieſtelwitz / 
der Philoſ. vnd Medic. Dod. 
: i Mit 
der WolEdlen / Viel⸗Ehren⸗Tugend⸗ 


reichen Jungfrauen 


Maria / gebornen Schmiedin / 


Hochzeitliches Ehrenfeſt: 


Hu. Bräutigam vnd Jungfraw Braut 
zu Ehren verfaſſt 
Vnd Ihnen an ihrem in Breßlaw gehaltenen Ehren 
Tage / den а. Chriſtmonat deß 1651. [ten Jahres 
dienſt⸗ freundlich übergeben 
von 


CHRISTOPH. COLERO. 


Breßlaw / 
in der Baumanniſchen Druckerey 
druckts Gottfried Grunder. 

Bro feinenLohn vnd Danck von auſſen ſucht zu kꝛiegen: 
Sie letzet fich allein an dem / was recht gethan; 
Bnd ſieht deß Pöfels thun nur über Achſel an: 
Iſt maͤchtig / ſchoͤn / vnd reich an jhren eignen Gaben / 
ie fie von oben her auß Gottes Hand muß haben: 
Doch folgt die Ehre ſtets der Tugend nach vnd nach / 
Bnd ſpricht hr freundlich zu mit Worten allgemach. 
Als wie der Schatten folgt der ſchoͤnen Purpur⸗Sonne / 
So hat die Ehre recht an Tugend Luſt vnd Wonne: 
Wil jmmer dar vmb fic als ihre Liebſte ſeyn 
Hat Tempel vnd Altar zu Rom mit (br gemein. 
Wem warlich mit der Zeit ein Ehren⸗Krantz fol gruͤnen / 
Der muß vmb Pallas ſich vmb Muſen wol ver dienen: 
Muß wach / vnd thaͤtig ſeyn / vnd ſparen keinen Fleiß. 
Bud als ein Hercules erzwingen harten Schweiß. 
Wie Ihr Herr Doctor habt von Jugend auff gepflogen / 
Vnd ſtaffel⸗ weiſe feit den Pindus auffgeflogen / 
Mit eurer Sinnen Krafft vnd jmmer Tag vnd Nacht 
Mit alter Bücher Schrifft vnd ubung zugebracht. 
Dann als fr guten Grund zu Breßlaw habt geleget 
In Kuͤnſten / die man mit auff Hohe Schulen traͤget. 
War durch das Soͤhmerland nach Prag der erſte flug / 
Vnd dann auff Wittenberg nach Kunſt der ernſte zug. 
Da habt jhr euch geuͤbt in dem philoſophiren / 
Biß iby begriffen habt die Kunſt zu diſputiren: 
Die Kunſt von der Natur / die euch Herr Sperling wieß / 
Derſelben Caͤmerer / daß jhr habt den genieß 
Der edlen Wiſſenſchafft / ſo lehret recht erkeunen 
Der Sachen eigenſchafft / vnd kan die vr ſach nennen / 
Waren ein jeder Ding geſchicht nach feiner Art / 
Wie diß vnd jenes Werck zuſammen wird gepaart. 
Der Her; Pompeius bleibt bey euch gantz vnvergeſſen / 
Der euch def Hinnnels Lauff fein deutlich fuͤrgemeſſen; 
Ob ſich bewegte ſtets def werthen Himmels Feld / 
Und wie ein ander wil / vielmehr die Unterwelt, 


SAS die Tugend ſelbſt an ſich hat ein genuͤgen / 


Herꝛ 


Hers Wendler hat gelehrt / wie jhr ſollt erbar wandeln / 
en Laſtern werden feind / gerecht / vnd redlich handeln / 
Geſittſam / Вой ſeyn / vnd halten Ziel vnd Maß / 
Uno richtig treffen ein die rechte Mittel⸗Straß. 
Als jhr nun vorgebaͤhnt auff dieſen erſten Wegen / 
Da war es rechte Zeit ſich allgemach zulegen 
ош die beſtunte Kunſt der edlen Artzeney / 
So viel / wann Gott nur wil / vom Tode machet frey. 
Ihr laſet fleiſſig durch die Neuen vnd die Alten / 
Was vns von Griechen iſt vnd Roͤmern auffbehalten. 
Mit euch Hippocrates / vnd der ein Pergamen / 
Stund auff / ond legte ſich / der treffliche Galen. 
Und was zu vnſer Zeit vor hocherleuchte Geiſter / 
Der Alten ſchlage nach / entſtanden groſſe Meiſter. 
Herꝛ Sennert fuͤhrt die Rey / den nicht das Sterben trifft / 
Weil ſeines Namens Preis bekleibt in ſteter Schrifſt. 
Wie aber von ſich ſelbſt der Epphew nicht erhebet / 
Wo er an etwas nicht ſich lehnet oder klebet. 
So war es auch mit euch. бел Doctor Banzer hat 
Mit Herren Schneidern euch gegeben guten Rath / 
Wie jhr ſollt ordentlich die Mediein ſtudiren / 
Und euren gantzen Lauffzu Ende wol verfuͤhren. 
Dann habt hr auch befucht die Aniverſitet 
Zu Leipzig / vnd daſelbſt def робив Majeſtaͤt. 
Daſelbſt jhr auch begruͤſt zwey Doctor / die geboren 
Mugs vnſerm Schleſien / die Leipzigjhm erkoren; 
Het Zeidlern vnd den Hopp / den Michael zugleich / 
So auß Weſtphalen iſt / an Kunſt vnd Abung reich. 
Zu Braunſchweig habt jhr auch dem Goſchky zugeſprochen / 
Dem Vater Phoͤbus hat den Lorberkrantz gebrochen. 
Der ſeinen Fuͤrſten lieb / vnd viel beym Kaͤyſer gilt / 
So ihm die Comitiv verliehen Helm vnd Schild. 
Nach Hamburg hat euch hin die Luſt zur Kunſt getragen 
In Doctor Ruhmbaums Haus / mit eurem wol⸗behagen / 
Der als ein naher Freund vnd Vetter euch verwandt / 
Euch freundlich aner bot die huͤlffereiche Hand. 

Sein Vater Het: Georg zu Breßlaw iff geweſen 

Beſtalter Phyſicus / vnd war dabey erleſen 

Zu Muͤnſterberg vnd Oelß von Fuͤrſten / wegen Kunſt / 

Zum Leib⸗vnd Hofe⸗Artzt / dadurch er hatte Gunſt. 
Darauff ſo zoget hr in Holland hin nach Leiden / 

Daß ihr die Augen / Mund / vnd Hertze kontet weiden / 

Wo Screvel / Heurn / Vorſt / Wal / vnd Falckenburg gelehrt / 
Biß eure Wiſſenſchafft vollkommen fic) vermehrt. 

Darneben angeſchaut wie eines Menſchen Glieder 

Und Adern ſeyn zer theilt / die Thiere ſambt Gefieder; 
Und was def Gartens Platz / fo da iſt angelegt / 
Tür heilſame Gewaͤchs vnd gute Kraͤuter tragt. 
Daſelbſt habt jhr geſehn in Fame hohem Tempel / 

Den Heins / Salmaſtus / vnd Borhorn / zum Exempel; 
Dar nach fo zoget ihr / von vielen Wiſſen ſatt / 

Durch Utrecht / Franekern vnd Groningen die Stadt 

In Deutſchland zog herauff durch Caſſel bey den Heſſen / 
Da jhr bey Cornbach habt in Freundlichkeit geſeſſen; 

Den hoch der Landgraf haͤlt vmb feine Wiſſenſchafft / 

Und der die Kraͤuter kennt / vnd derer Krafft vnd Safft. 
Zu Straßburg Saltzmañ auch vnd Saͤbiſch werth gehalten / 
Und Doctor Kiefer auch die werthen drey von alten; 

Zu Baſel der Bauhin / der feinem Vater gleicht / 

Lind der gelehrten Welt gar ſchoͤne Bücher reicht. 

Dann ſeyd in Welſchland jhr nach Padua gereiſet / 

Da man def Livi Gebein vnd Aſche weiſet; 

Da wo der beſte Marckt iſt edler Mediein / 

Dahin euch ſonderlich trug euer Luſt vnd Sinn. 

Da ſeyd ihe erſtes mal den Curen nachgegangen / 

Da habt jhr nach Verdienfi das Doctorat empfangen 
Der Weißling Preeſes war / der beydes Mann vnd Weib 
Zerſchnitten nach der Kunſt / vnd manches Thieres Leib. 
Bevor Silvaticus gab euer Kunſt zu Lohne / ; 
Der weit vnd breit beruͤhmt / die ſtete Lorber⸗Krone; 
Den aber alle weit Venedig ehrt vnd liebt / 
Daß es im Wieder⸗Brauch beſondre Titul gibt. e 

Miel andre muß ich hier ſtillſchweigend uͤbergehen / 

Die ſonſten einverleibt in gruͤnen Cedern ſtehen. 

Als jhr nun habt erlangt mit Ruhm den Doctorat / 

Da habt jhr folgends auch beſehen manche Stadt; 

no manchen Artzt begruͤſſt / daß ihr injungen Jahren / 
Bon dem vnd jenen habt die Curen wol erfahren. 

Der Her: von Caſtro war euch hefftig ſehr geneigt / 

Der euch ohn allen Neid viel Sachen hat gezeigt. 

Bey dem ihr Jahr vnd Tag euch wuͤrcklich auffgehalten; 
Der euch begehen ließ viel Krancke jung vnd alten 

Auch vnweit von Veron / daſelbſt ein Kloſter ligt / 

Dahin ihr euch gar offt zu ſehen habt verfůgt / 

Der ſonſt Cavalles hieß / mit dem jhr vmbgegangen / 
Bind manche Wiſſenſchafft von dieſem Mann empfangen. 
Hernach ihr auch beſucht zu Rom das Jubeljahr / 

All da mit groſſer Pracht das Feſt gefeyr et war. 

Da euch der Fonſecen бер Bapfies Artzt lernt kennen / 
Dem jhr auch vngeſcheut durfft euren Namen nennen 
Der hochgelehrte Mann Here Kirchner nam euch an 
бел Holſtein von Hamburgeuch Freundſchafft auch gethan. 
Her nach fo habt ihr auch Neapolis beſehen / 

Was da vor Wunder werck die Jahre her geſchehen 

Den Berg Veſuüvius der immer Feuer ſpeit. 

Wie Aetna / der bekant bey vns vor alter Zeit. 

Es ſtunden zwar euch wol in Franckreich die Gedancken / 


| De Engeland dar zu / weil aber wolte wancken 


er Zuſtand beyderſeits / (о namet ihr mehr wahr / 

Der guten Sicherheit / vnd flohet die Gefahr. 

Gleich wie ein kluger Mann ſich leichtlich nicht wird wagen / 

Hin in die hohe See / der fibt zuſammen ſchlagen 

Bie Wellen / Sturm / vnd Flut: Er bleibet mehr davon 

Als daß er ſolte ſeyn der Winde Spot vnd Hohn. 

Darumb als ihr genung / (was noͤthig iſt zu wiſſen 

Bor einen jungen Mann / der etwas kan vermiſſen) 

Aug Büchern habt ſtudirt / von Lehrern auch gehort / 

In Landen abgeſehn / durch Cae vermehrt / 5 

Die Kunſt vnd Wiſſenſchafft; habt jhr die theuren Wahren 
Mehr vor das Vaterland / als frembde / wollen fparen; 
Und gabt ihr gute Nacht / der Welſchen Land vnd Stadt / 
Und zoget auff die zu / fo euch geboren hat. 

Da jhr euch durch Tirol in Oeſterreich gewendet / 

Wie ein beladnes Schiff ins Vaterland gelendet / 
Verſtand / Witz / vnd Vernunfft/ vnd Sitten mit gebracht. 
Doch habt hr vor zu Wien was Kundſchafft auch gemacht / 
Mit Aertzten (о den Hof vnd Kaͤyſers Leib verwahren 

Da jhr nicht wenig auch von jhnen habt erfahren. 

So habt jhr euren Lauff vnd Reiſefart vollendt / 

Lind euch nach Breßlaw her ins Vaterland gewendt. 

So bald jhr kommen ſeyd gewuͤnſcht im ſchoͤnen Maͤyen / 

Da gieng die Venus euch entgegen zu erfreuen / 

Und zeiget euch zu Danck ein ſchoͤnes Roſenbild / 

Daß von den Ahnen führt fein Wapen / Helm vnd Schild. 
Von Vater / Mutter ſie hat einen edlen Namen / 

Erzielet vnd geborn von einem Tugendſamen. 

Das gibet groſſe Zier / zum ſteigen Macht vnd Krafft / 

Wann einer jhm ein Weib von edlem Stammefchafft. 

Sucht man von guter Schlacht ein Windſpiel zu dem jagen 
Darff man nach guter Zucht der Hengſt vnd Stutten fragen / 
Nach Blumen allerhand vnd Samen guter Art; 

Da ſoll man ja vielmehr ſehn / wie man wird gepaart 

Mit Einer edlen Stams; wie leichtlich zu vermuten / 

Daß eine ſolche ғат gezogen iſt zum Guten; 

Und ſchlaͤgt den Ahnen nach woher fie ift geſtammt / 

In der der Eltern Mut in allen Adern flammt. 

Drumb habt Herr Doctor "br bedachtſam euch erkoren / 
Das edle Roſenbild von Schmieden her geboren. 

Dann jhr Her: Vater war / Her; Schmied von Schmiedefeld. 
Der zeitlich jhr entgieng auß dieſer argen Welt. 

Doch kam dem Muͤndlein da auff dieſes wol zu ſtatten / 
Weil euer Bruder es Her: Tiliſch hat berathen / 

Als Vormuͤnd vnd Patron / ja Vater an der Trew / 
Der euch zum freyen ſie gerathen ohne Schew. 

Weil er fie lange Zeit von Kindheit an gekennet / 
Und die Sram Mutter auch / die billich wird genennet 
Vom Stamme Spremberg her: Ihr alter Vater hat 
Als hochberuͤhmter Artzt сиге ісе Stadt. 
Ihr Vetter aber ward hier Syndicus erleſen / 
Der mit Vernunfft vnd Trew dem allgemeinen Weſen 
Stund lange Zeiten fir / vnd groſſen Danck verdient: 
Hierumb ſein werthes Lob noch in der Grube gruͤnt. 
Wer guten Rath vnd That von Leuten wil ermeſſen / 
Der kan deß Heinꝛich Schmiede deß Rathmañ̃s nicht veꝛgeſſen / 
Umb feine treue That; hier Debt Her: Friedrich Schmied 
Der jung war ein Soldat / vnd alt deß Rathes Glied. 
Wie auch Herr Chriſtian / der gar zu fruͤh entgangen 
Allhier gemeiner Stadt / da er kaum angefangen 
Zu zeigen ſeinen Mann. Wie er den Ernſt vnd Schimpff 
Zuſammen hat gemiſcht / gebrauchet Schaͤrff vnd Glimpff. 

ie außerwehlte Braut hat auch nach jhrem Namen 
Ihr Gluͤcke wol geſchmiedt / weilſie auff tugend⸗ſamen 
Lind gute Zucht geſehn / vnd jhr den außerkieſt / 
Vor jhren Braͤutigam / der gnugſam edel iſt / 
Von Kunſt vnd Wiſſenſchafft / vnd wolerlangten Ehren / 
Und durch probirte Cur fein Ehren⸗Lob wird mehren. 
Wie weiland Spremberg hat bey dieſer Stadt gethan / 
Ein wolberuͤhmter Artzt / der Braut geehrter Ahn. 
And dieſes deutet an / da jhr ſpatziven gienget 
Vergangne Maͤyen Zeit / vnd freundlich euch empfinget / 
Im Garten voller Zier / (wie beyden iff bewuſt) 
Den euer Bruder haͤlt zu ſeiner Freud vnd Luſt. 
Die Jungfraw gieng herumb durch die gevierten Bete / 
Betrachtet dort vnd da das Blum werck vnd gefaete/ 
Wie alles Augen kriegt / vnd gleichſam hat gelacht / 
Gewieſen zu der Schaw der ſchoͤnen Farben⸗Pracht. 
Dort hat ſich Tauſendſchoͤn in ſeinem Schmuck erzeiget / 
Da grüner Majoran / da Wolgemut ereiget. 
Dort Tulpen vieler Art / blaw / braun / roth / gelb / vnd weiß / 
Da hat die Lilie vielfaͤltigjhren Preiß. 

Beſonders ließ He jhr das Roͤſichen belieben / 
Daß auch von mancher Art vnd Farben war beklieben; 
Daß hat ſie ſonderlich mit Augen ай ере 
Das (chine Fruͤhlings⸗Kind / vnd ſelbes abgepfluͤckt. 
So bin ich zweiffelhaͤfft / was ich auß dieſem Garten / 
Vor Blumen wehlen (oll; voll ſchoͤner Tugend⸗Apten. 
Soll euch ſeyn fuͤrgeſtellt die ſchoͤne Leibs⸗Geſtalt / 
Und def Gemüuͤtes Zier / die Tugend mannigfalt? 
Mud jhrer Augen Liecht / als wie zwo Sonnen Stralen ; 
Die rothe Roͤſichen vnd weiſſe Lilgen malen 
Der Wangen gleiches Feld / jhr purpur other Mund 
Iſt wie zu Maͤyens Zeit die ſchoͤnſte Tulpe ſtund. 
Ihr wenig moͤgen hr an ſittſamen Geberden / 
An ſchoͤner Hoͤfligkeit vnd Huld vergliechen werden. 
Ein Anblick / Gruß vnd Kuß euch gleichfam wie entzückt / 
Als wie der Morgentaw das dúrre Feld erquickt. 
Ob fie geboren gleich von edelem Gebluͤte / 
Doch iſt fie edler mehr von Tugend im Gemuͤte. 
Das from ſeyn / keuſche Zucht / fo ſeyn die рое Zier / 
Be dacht vnd haͤußlich ſeyn / in hr hat das Loſier. 
Weil ihr Her: Doctor / liebt als Artzt das Garten⸗Weſen / 
So hat die Venus euch dergleichen außerleſen 
Ein ſchoͤnes Roſenbild vor eure Muͤh vnd Fleiß / 
Dadurch ihr weit vnd breit erlanget Ruhm vnd Preis, 
Wie ſich ein Artzt befleiſſt viel Kraͤuter zuer zeigen / 
Die er wol warten muß / vnd durch die Pflegung beugen / 
Muß graben / ſtreuen auß / vnd pflantzen ſeine Zucht / : 
Woferner hoffen wil zu ſeiner Zeit die Frucht: 
So jhr Her; Braͤutigam / auch euren Garten pfleget / 
Den jhr auff Venus Rath beſonders angelegt; 
Biß daß ihr ůbers Jahr was reiffes eingemeit / 
Daß beyder Hertz bond Geiſt nach Hoffnung ſehr erfreut 
Wann ferner Jahr auff Jahr deß Ehegartens Roſen / 
Mit ihrer Zier vnd Krafft euch werden liebe⸗koſen: 
Da jmmer dar bey euch wird ſteter Fruhling ſeyn / 
Ein jrꝛdiſch Paradis / vnd ſteter Mayen⸗ ſchein. 

